संविधान संशोधनका लागि सरकारलाई संसद्मा एकतिहाइभन्दा बढी मत भएको प्रमुख प्रतिपक्ष नेपाली कांग्रेसको सहयोग अपरिहार्य हुनेछ। प्रम ओलीले यसबारे कांग्रेसका नेताहरूसँग छलफल शुरू गरेको भनिए पनि ठोस पहल भएको देखिंदैन। नाकाबन्दीबाट सिर्जित संकटबाट नागरिकलाई त्राण दिन तत्काल केही नगरी नहुने बाध्यतामा रहेको सरकारसामु १२ वैशाखको विनाशकारी भूकम्पबाट बेघर बनेका हजारौं परिवारको पुनर्स्थापना र ध्वस्त संरचनाको पुनःनिर्माण तत्कालै शुरू गर्नुपर्ने चुनौती पनि छ। त्यसका लागि गठन भएको पुनःनिर्माण प्राधिकरण कानून अभावमा काम नगर्दै थला परेको छ। यी तमाम जिम्मेवारीहरूले प्रधानमन्त्री ओली र उनको टीमलाई आरामसाथ अघिबढ्ने समय दिएको छैन।
